Toshkentda dizaynerlik o‘rindiqlarini o‘rnatish boshlandi

Toshkentda “Shaharga o‘rindiq va urna hadya qil” maxsus aksiyasi doirasidagi ilk ishlar boshlandi. Bu haqda “Podrobno.uz” xabar bermoqda.

Shahar hokimligi huzuridagi Jamoatchilik kengashiga ko‘ra, Parkent Plaza kompaniyasining 7 ta o‘rindiq va urnasi Yashnabod tumanidagi Parkent ko‘chasiga o‘rnatildi.

Ma’lumot uchun, mazkur aksiya doirasida istalgan korxona-tashkilot yoki shaxs hokimlikka murojaat qilib, shaharning o‘zi xohlagan hududida dizaynerlik o‘rindiqlari va urnalarini o‘rnatishi hamda ularni logotipi bilan bezatishi mumkin.